《月夜燕客朱氏园亭》
明代·张时彻

窈窕将军宅，招邀长者车。
彩霞秋竹乱，零露夕花舒。
水抱庭除碧，屏开石镜虚。
尊前好明月，相对意何如。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。